Una vegata los cristians fuoron forachitatos de Tierra Santa (1291), os hespitalers pasoron ta lo reino de Chipre y d'allí ta la isla de Rodas, que conquerioron en 1310. La orden, dita alavez de Sant Chuan de Cherusalem y Rodas, esdevenió una potencia naval en la mar Mediterrania. Con los hespitalers, Rodas esdevenió una fortaleza inexpugnable que resistió cinco setios durismos. Un munebregán castellán d'Amposta esdevenió Gran Mayestre en o sieglo XIV: Johan Ferrández d'Heredia, y en as Cronicas d'os Chudeces de Teruel dicen que yera un Mayestre de Rodas.